[pic] | EUROOPAN YHTEISÖJEN KOMISSIO |

Bryssel 3.11.2006

KOM(2006)653 lopullinen

2006/0217(COD)

Ehdotus

EUROOPAN PARLAMENTIN JA NEUVOSTON PÄÄTÖS

yhteisön tilastotietopolitiikan eurooppalaisen neuvoa-antavan komitean perustamisesta

(komission esittämä)

PERUSTELUT

EHDOTUKSEN TAUSTA |

110 | Ehdotuksen perustelut ja tavoitteet Vuoden 1989 huhtikuussa pidetyssä Euroopan tilastojärjestelmän tulevaisuutta käsitelleessä seminaarissa silloisen Euroopan komission puheenjohtaja Jacques Delors ja varapuheenjohtaja Henning Christophersen ehdottivat Euroopan talous- ja sosiaalitilastoja käsittelevä neuvoa-antavan komitean (CEIES) perustamista. Euroopan yhtenäisasiakirjasta aiheutuvien taloudellisten ja sosiaalisten muutosten vuoksi katsottiin tarpeelliseksi muodostaa komitea, jonka kautta eurooppalaisen yhteiskunnan yleinen näkemys yhteisön tilastoista tuotaisiin esille. Tarkoituksena oli luoda puitteet tilastotietojen tuottajien ja käyttäjien väliselle vuoropuhelulle ja kuulemiselle sekä nostaa vuoropuhelu yhteisön tasolle ja tällä tavoin täydentää tilastotietojen käyttäjiä ja tuottajia edustavien kansallisten neuvoa-antavien viranomaisten toimintaa, joka luonnollisesti keskittyi enemmän kansallisen tason kannalta olennaisiin kysymyksiin. CEIES:n toiminnan ja kokoonpanon perusteellinen uudistus etenkin sen jälkeen, kun EU:n on laajentunut 25 jäsenvaltiota käsittäväksi, katsotaan Euroopan tilastojärjestelmässä laajalti tarpeelliseksi. CEIES:n työvaliokunta kehotti tarkastelemaan uudistusta jo vuonna 2002. Esille tuodut uudistusnäkökohdat liittyivät pääosin tarpeeseen perustaa pienempi ja tehokkaampi elin, jonka tehtävät painottuisivat enemmän strategisiin linjauksiin eurooppalaisen tilastotietopolitiikan kehittämisen alalla. Edellä todettujen uudistusnäkökohtien lisäksi vaadittiin uudistuksia, jotka liittyvät Euroopan tilastoalan yleisempään uudelleenmuotoiluun kansallisten ja yhteisön tilastoviranomaisten riippumattomuudesta, koskemattomuudesta ja vastuuvelvollisuudesta annetun tiedonannon (KOM(2005)217 lopullinen) mukaisesti. Tiedonannossa esitetään uutta ulkoista neuvoa-antavaa elintä, jonka tehtäväksi annettaisiin Euroopan tilastoalan painopisteitä koskevan neuvonnan lisäksi käytännesääntöjen täytäntöönpanon valvonta Euroopan tilastojärjestelmässä. Ecofin-neuvoston 8. marraskuuta 2005 antamissa päätelmissä todetaan, että uudistetun CEIES:n ja tulevan korkean tason neuvoa-antavan elimen olisi säilyttävä kahtena erillisenä elimenä. Komission ehdotuksessa Euroopan parlamentin ja neuvoston päätökseksi yhteisön tilastotietopolitiikan eurooppalaisen neuvoa-antavan komitean perustamisesta käsitellään nykyisen CEIES:n uudistusta, jota jäljempänä mainittava työryhmä on esittänyt päätelmissään ja neuvosto 8. marraskuuta 2005 antamissaan päätelmissä. |

120 | Yleinen tausta Tilasto-ohjelmakomitea päätti perustaa pienen työryhmän, jossa on mukana tilasto-ohjelmakomitean ja CEIES:n jäseniä ja jonka tehtävänä on tarkastella perusteellisesti CEIES:n tulevaisuutta ja etenkin sen toimivaltaa, tehtäviä ja koostumusta sekä suhdetta tilasto-ohjelmakomiteaan. Työryhmä kokoontui kahdesti, 26. maaliskuuta ja 14. toukokuuta 2004. Eurostat esitti työryhmän työskentelyn tuloksiin perustuvat uudistetun CEIES:n päälinjat suuntaa-antavassa asiakirjassa, joka esiteltiin tilasto-ohjelmakomitean 54. kokouksessa 17. ja 18. marraskuuta 2004. Asiakirjassa korostettiin, että tarvitaan pienempi, enintään 20 jäsenen elin (nykyisin 79 jäsentä), jonka asema olisi enemmän strategiaan liittyvä ja joka avustaisi neuvostoa, Euroopan parlamenttia ja komissiota yhteisön tilastotietopolitiikan tavoitteiden ja painopisteiden koordinoinnissa. Marraskuun 8. päivänä 2005 antamissaan päätelmissä etenkin CEIES:n osalta neuvosto pani merkille komission aikomuksen ehdottaa Euroopan talous- ja sosiaalitilastoja käsittelevän neuvoa-antavan komitean merkittävää uudistamista niin, että käytettävissä olisi pienempi ja tehokkaampi komitea; totesi, että ”uudistettu neuvoa-antava komitea edistäisi osaltaan EU:n tilastojärjestelmän hallinnoinnin tehostamista ja yhteisön tilastojen laadun parantamista”; totesi lisäksi, että ”uudistetulle neuvoa-antavalle komitealle olisi annettava tehtäväksi tuoda esiin Euroopan tilastojen muiden kuin julkishallinnollisten käyttäjien ja vastaajien edut. Sen kokoonpanon on oltava sellainen, että se kykenee edustamaan kaikkia Euroopan tilastojen sidosryhmiä.” |

130 | Voimassa olevat aiemmat säännökset Euroopan talous- ja sosiaalitilastoja käsittelevän neuvoa-antavan komitean perustamisesta 25. helmikuuta 1991 tehdyn neuvoston päätöksen 91/116/ETY mukaan komitean tehtävänä on ”avustaa neuvostoa ja komissiota yhteisön tilastotietopolitiikassa vahvistettujen tavoitteiden yhteensovittamisessa ottaen huomioon tiedon käyttäjien tarpeet ja sen tuottajille aiheutuvat kustannukset”. Käytännössä tämä tarkoittaa, että CEIES:n olisi annettava lausuntonsa yhteisön tilasto-ohjelman asiaankuuluvuudesta, sen valvonnan tavasta ja siihen liittyvistä yhteisölle, kansallisille tilastolaitoksille ja tilastotietojen toimittajille aiheutuneista kustannuksista. Koska tilastotietojen käyttäjiltä, tilastokyselyihin vastaajilta ja tilastotietojen toimittajilta saadaan kannanottoja yhteisön tilastotietopolitiikkaan uuden komitean kautta, neuvoston päätös 91/116/ETY ehdotetaan kumottavan. Tehtäviensä täyttämiseksi uudistettu CEIES voisi myös tukeutua sellaisten asiantuntijaryhmien työskentelyyn, jotka avustavat komissiota eritysalojen tietotarpeiden kartuttamisessa, kuten 7. elokuuta 2006 tehdyllä komission päätöksellä 2006/581/EY perustettu rikos- ja rikoslainkäyttötietoihin liittyviä toimintapoliittisia tarpeita käsittelevä asiantuntijaryhmä. |

141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |

KUULEMISET JA VAIKUTUSTEN ARVIOINTI |

Intressitahojen kuuleminen |

211 | Kuulemismenettely, tärkeimmät kohderyhmät ja yleiskuvaus vastaajista Ehdotusta laadittaessa kuultiin nykyisen Euroopan talous- ja sosiaalitilastoja käsittelevän neuvoa-antavan komitean ja tilasto-ohjelmakomitean jäseniä. |

212 | Tiivistelmä vastauksista ja siitä, miten ne on otettu huomioon Kuulemismenettely osoitti, että tarvitaan pienempi, enintään 20 jäsenen elin (nykyisin 79 jäsentä), jonka asema olisi enemmän strategiaan liittyvä ja joka avustaisi neuvostoa, Euroopan parlamenttia ja komissiota yhteisön tilastotietopolitiikan tavoitteiden ja painopisteiden koordinoinnissa. Tässä ehdotuksessa otetaan huomioon esitetyt uudistukset. |

Asiantuntijatiedon käyttö |

229 | Ulkoisia asiantuntijoita ei tarvittu. |

EHDOTUKSEEN LIITTYVÄT OIKEUDELLISET NÄKÖKOHDAT |

305 | Ehdotetun toimen lyhyt kuvaus Ehdotuksen tarkoituksena on perustaa yhteisön tilastotietopolitiikan eurooppalainen neuvoa-antava komitea. Komitea avustaa neuvostoa, Euroopan parlamenttia ja komissiota sen varmistamisessa, että käyttäjien vaatimukset ja tietojen toimittajille ja tuottajille aiheutuvat kustannukset otetaan huomioon yhteisön tilastotietopolitiikan strategisten tavoitteiden ja painopisteiden koordinoinnissa. |

310 | Oikeusperusta Ehdotus perustuu perustamissopimuksen 285 artiklaan, joka toimii oikeusperustana Euroopan parlamentin ja neuvoston hyväksymille yhteisön tilastojen tuottamista koskeville toimenpiteille sekä niissä noudatettavien periaatteiden määrittelylle. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Ehdotus liittyy tilastotietojen käyttäjiltä, tilastokyselyihin vastaajilta ja tilastotietojen tuottajilta saataviin neuvoihin yhteisön tilastotietopolitiikan tavoitteiden alalla, eikä se vaikuta vastaavien kansallisen tason elinten tehtäviin. |

332 | Ehdotuksella on määrä keventää yhteisön ja kansallisten toimijoiden taakkaa virtaviivaistamalla nykyisiä menettelyjä. |

Sääntelytavan valinta |

341 | Ehdotettu sääntelytapa: |

342 | Heinäkuun 27. päivänä 2005 päivätyssä komission valmisteluasiakirjassa (C(2005)2817) ”Framework for Commission's expert groups: horizontal rules and public register” (Komission asiantuntijaryhmien rakenne: yhteiset säännöt ja julkinen rekisteri) todetaan, että toimielinten kannalta asiantuntijaryhmät, eli kansallisista ja/tai yksityisistä asiantuntijoista koostuvat ryhmät, jotka avustavat komissiota aloitevallan käytössä ja seuranta- ja koordinointitehtävissä sekä jäsenvaltioiden kanssa tehtävään yhteistyöhön liittyvissä tehtävissä, olisi perustettava komission päätöksellä. Tässä tapauksessa komission oli otettava huomioon se, että nykyinen komitea (CEIES) perustuu neuvoston päätökseen, joka olisi kumottava, ja että uuden komitean tavoitteena olisi avustaa komission lisäksi myös neuvostoa ja Euroopan parlamenttia yhteisön tilastotietopolitiikan strategisten tavoitteiden ja painopisteiden koordinoinnissa. Siksi ehdotuksen tavoite ja sisältö huomioon ottaen Euroopan parlamentin ja neuvoston päätös on soveltuvin sääntelytapa. |

TALOUSARVIOVAIKUTUKSET |

401 | Ehdotuksen talousarviovaikutukset liittyvät kokousten järjestämiseen ja tarvittavien tutkimusten tekemiseen. Kun otetaan huomioon CEIES:n talousarvio- ja henkilöstöresurssijärjestelyt, ehdotuksella ei pitäisi olla vaikutusta talousarvioon. |

LISÄTIEDOT |

Lainsäädännön kumoaminen Ehdotuksen hyväksymisestä seuraa, että aiempaa lainsäädäntöä kumotaan. |

560 | Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |

570 | Ehdotuksen yksityiskohtainen kuvaus Tärkeimmät muutokset nykyiseen CEIES:iin ovat seuraavat: Komitean nimeksi tulee yhteisön tilastotietopolitiikan eurooppalainen neuvoa-antava komitea (1 artiklan 1 kohta), ja se keskittyy toiminnassaan yhteisön tilastotietopolitiikan strategisten tavoitteiden ja painopisteiden koordinointiin (1 artiklan 2 kohta). Komitea saa vahvemman aseman yhteisön tilasto-ohjelman ja komission vuotuisen tilasto-ohjelman valmistelussa (2 artiklan 1 kohta). Komitea voi myös antaa neuvoja, jotka koskevat käyttäjien tarpeiden huomioon ottamista entistä paremmin (2 artiklan 2 kohta). Komission on vuosittain annettava selvitys siitä, miten se on ottanut komitean lausunnot huomioon (3 artiklan 2 kohta). Jäsenten määrä pienenee 25:een nykyisestä 79:stä (4 artikla). Uuden komitean jäseninä on kansalaisyhteiskunnan edustajia, tilastotietojen institutionaalisten käyttäjien edustajia ja Eurostatin pääjohtaja. Komitealle raportoivia tilapäisiä työryhmiä voidaan perustaa (6 artiklan 3 kohta). |

1. 2006/0217(COD)

Ehdotus

EUROOPAN PARLAMENTIN JA NEUVOSTON PÄÄTÖS

yhteisön tilastotietopolitiikan eurooppalaisen neuvoa-antavan komitean perustamisesta

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 285 artiklan,

ottavat huomioon komission ehdotuksen,

ottavat huomioon Euroopan talous- ja sosiaalikomitean lausunnon,

ottavat huomioon alueiden komitean lausunnon,

noudattavat perustamissopimuksen 251 artiklassa määrättyä menettelyä,

sekä katsovat seuraavaa:

2. Tilastotietojen käyttäjien, tilastokyselyihin vastaajien ja tilastotietojen tuottajien kuuleminen on olennaisen tärkeää yhteisön tilastotietopolitiikan valmistelussa ja kehittämisessä.

3. Neuvoston päätöksellä 91/116/ETY[1] perustettu Euroopan talous- ja sosiaalitilastoja käsittelevä neuvoa-antava komitea avustaa nykyisin neuvostoa ja komissiota yhteisön tilastotietopolitiikan tavoitteiden koordinoinnissa ottaen huomioon käyttäjien vaatimukset ja tietojen toimittajille ja tuottajille aiheutuvat kustannukset.

4. Vaikka Euroopan talous- ja sosiaalitilastoja käsittelevä neuvoa-antava komitea on osoittautunut hyödylliseksi, yhteisössä tapahtuneet muutokset, ja erityisesti yhteisön laajeneminen 25 jäsenvaltiota käsittäväksi, edellyttävät muutosten tekemistä komitean tehtäviin, toimivaltuuksiin, kokoonpanoon ja menettelyihin. Selkeyden vuoksi on aiheellista korvata komitea uudella komitealla.

5. Uuden komitean on tarkoitus osaltaan edistää Euroopan tilastojärjestelmän hallinnointia ja lujittaa yhteisön tilastojen laatua. Tämän vuoksi olisi jatkettava tiivistä yhteistyötä neuvoston päätöksellä 89/382/ETY, Euratom perustetun tilasto-ohjelmakomitean kanssa ja neuvoston päätöksellä 91/115/ETY perustetun raha-, rahoitus- ja maksutasetilastokomitean kanssa.

6. Olisi löydettävä tasapaino laajentuneessa yhteisössä komitean tehokkaan työskentelyn vuoksi perustellun jäsenmäärän vähentämistarpeen ja 8 päivänä marraskuuta 2005 annetuissa neuvoston päätelmissä esitetyn yhteisön tilastoihin liittyvien kaikkien sidosryhmien edustustarpeen välille.

7. On tarpeen paremmin arvioida ja tasapainottaa yhteisön tilastovaatimusten hyötyjä ja kustannuksia sekä tasapainottaa uudelleen ja vähentää yhteisön tilastoalan lainsäädännöstä aiheutuvaa taakkaa ja tällä tavoin helpottaa kasvavaan kysyntään vastaamista, joten komitealla olisi oltava vahvempi asema yhteisön tilasto-ohjelman valmistelussa ja täytäntöönpanossa.

8. Uuden komitean olisi toimittava tilastotietojen käyttäjien, tilastokyselyihin vastaajien ja tilastotietojen tuottajien neuvonantokanavana yhteisön tilastotietopolitiikan tavoitteiden alalla. Päätös 91/116/ETY olisi sen vuoksi kumottava,

OVAT PÄÄTTÄNEET SEURAAVAA:

1 artikla

Neuvoa-antava komitea

9. Perustetaan yhteisön tilastotietopolitiikan eurooppalainen neuvoa-antava komitea (jäljempänä ’komitea’).

10. Komitea avustaa Euroopan parlamenttia, neuvostoa ja komissiota sen varmistamisessa, että käyttäjien tarpeet ja tietojen toimittajille ja tuottajille aiheutuvat kustannukset otetaan huomioon yhteisön tilastotietopolitiikan strategisten tavoitteiden ja painopisteiden koordinoinnissa.

11. Avustaminen kattaa kaikki yhteisön tilastotietopolitiikan kannalta olennaiset tilastoalat.

2 artikla

Tehtävät

12. Komissio kuulee komiteaa yhteisön tilasto-ohjelman valmistelun varhaisessa vaiheessa. Komitea antaa lausuntonsa erityisesti seuraavista aiheista:

a) yhteisön tilasto-ohjelman merkityksellisyys suhteessa Euroopan yhdentymisen ja kehityksen kannalta keskeisiin kysymyksiin, joita yhteisön toimielimet, kansalliset ja alueelliset viranomaiset, talous- ja yhteiskuntaelämää edustavat eturyhmät ja tiedeyhteisöt ovat esittäneet;

b) yhteisön tilasto-ohjelman merkityksellisyys yhteisön toimintojen kannalta ottaen huomioon taloudelliset, yhteiskunnalliset ja tekniset muutokset;

c) tasapaino (ensisijaiset alat ja resurssit) yhteisön tilasto-ohjelman ja komission tilasto-ohjelman eri alojen välillä;

d) yhteisön tilasto-ohjelman täytäntöön panemiseksi tarvittavat resurssit mukaan luettua yhteisölle ja kansallisille viranomaisille suoraan aiheutuvat kustannukset;

e) tilastotietojen toimittajille aiheutuvat tietojen toimittamiseen liittyvät kustannukset.

13. Lisäksi komitea kiinnittää komission huomion aloihin, joilla voi olla tarpeen kehittää uusia tilastotoimia, ja antaa komissiolle neuvoja siitä, miten käyttäjien laatutarpeisiin voidaan vastata paremmin, ottaen huomioon tietojen toimittajille ja tuottajille aiheutuvat kustannukset.

3 artikla

Suhteet Euroopan unionin toimielimiin ja muihin elimiin

14. Komitea antaa Euroopan parlamentin, neuvoston ja komission pyynnöstä lausuntoja asioista, jotka liittyvät käyttäjien vaatimuksiin yhteisön tilastotietopolitiikan kehittämisessä, yhteisön tilasto-ohjelman painopisteisiin, käytössä olevien tilastojen arviointiin, tietojen laatuun ja tietojen levittämistä koskevaan politiikkaan.

15. Komitea antaa Euroopan parlamentille, neuvostolle ja komissiolle lausuntoja ja raportteja käyttäjien vaatimuksista ja tietojen toimittajille yhteisön tilastojen tuottamisesta ja levittämisestä aiheutuvista kustannuksista aina, kun se pitää sitä tarpeellisena tehtäviensä hoitamiseksi.

Komissio antaa vuosittain selvityksen siitä, miten se on ottanut huomioon komitean lausunnot.

16. Tehtäviään hoitaessaan komitea toimii yhteistyössä tilasto-ohjelmakomitean ja raha-, rahoitus- ja maksutasetilastokomitean kanssa. Se lähettää kopiot lausunnoistaan ja raporteistaan näille kahdelle komitealle.

17. Komitea luo yhteydet käyttäjiä edustaviin kansallisiin tilastoneuvostoihin.

4 artikla

Kokoonpano ja nimittämismenettely

18. Komiteaan kuuluu 25 jäsentä.

Komissio nimittää neljätoista komitean jäsentä kuultuaan Euroopan parlamenttia ja neuvostoa. Kyseisten jäsenten nimittämiseksi jokaisen jäsenvaltion on esitettävä komissiolle kaksi ehdokasta, joilla on vankka tilastoalan pätevyys. Komissio pyrkii varmistamaan, että jäsenten kokoonpanossa otetaan tasapuolisesti huomioon kansalaisyhteiskunta ja tiedeyhteisö ja että yhteisön tilasto-ohjelman eri tilastoalat tulevat riittävästi katetuksi.

Elimet nimittävät suoraan kymmenen omaa jäsentään seuraavasti:

- a) yksi Euroopan parlamentin edustaja,

- b) yksi neuvoston edustaja,

- c) yksi Euroopan talous- ja sosiaalikomitean edustaja,

- d) yksi alueiden komitean edustaja,

- e) yksi Euroopan keskuspankin edustaja,

- f) kaksi tilasto-ohjelmakomitean edustajaa,

- g) yksi Euroopan teollisuuden ja työnantajain keskusjärjestöä (UNICE) edustava jäsen,

- h) yksi Euroopan ammatillista yhteisjärjestöä (EAY) edustava jäsen,

- i) yksi Käsiteollisuuden ja pienten ja keskisuurten yritysten eurooppalaista liittoa (UEAPME) edustava jäsen.

Eurostatin pääjohtaja on komitean jäsen viran puolesta.

Jäsenten luettelo julkaistaan Euroopan unionin virallisen lehden C-sarjassa.

5 artikla

Toimikauden kesto

19. Komitean jäsenten toimikausi on neljä vuotta ja se voidaan uusia kerran. Kun jäsenten toimikausi päättyy, he jatkavat tehtävässään, kunnes heidän tilalleen on nimitetty uudet jäsenet tai heidät on nimitetty uudeksi toimikaudeksi.

20. Jos jäsen eroaa ennen toimikautensa päättymistä, hänen tilalleen on nimitettävä 4 artiklan mukaisesti uusi jäsen jäljellä olevaksi toimikaudeksi.

6 artikla

Komitean rakenne ja toiminta

21. Komitea valitsee puheenjohtajansa komission nimittämien jäsenten keskuudesta. Puheenjohtajan toimikausi on neljä vuotta ja se voidaan uusia kerran.

22. Puheenjohtaja kutsuu komitean koolle vähintään kerran vuodessa joko omasta aloitteestaan tai jäsenistä vähintään kolmasosan pyynnöstä.

23. Valmistellessaan hyvin monimutkaisia tilastoihin liittyviä asioita komitea voi pyytää komissiota perustamaan tilapäisiä työryhmiä, joiden puheenjohtajana toimii komitean jäsen. Kukin työryhmä muodostetaan asiantuntijoista huolehtien ammatillisten taustojen ja maantieteellisen jakautumisen riittävästä tasapainosta. Työryhmien puheenjohtajat esittävät ryhmänsä työn tulokset komitean kokouksessa raportin muodossa.

24. Komission yksiköiden edustajat, joiden alaan asia kuuluu, voivat osallistua komitean ja työryhmien kokouksiin tarkkailijoina.

Puheenjohtaja voi antaa luvan muiden tarkkailijoiden osallistumiseen komitean kokouksiin.

25. Komission yksiköt huolehtivat komitean ja työryhmien sihteeristötehtävistä.

7 artikla

Päätöksentekomenettelyt

26. Komitean antama lausunto on pätevä, jos kaksi kolmasosaa komitean jäsenistä on henkilökohtaisesti tai muilla työjärjestyksessä täsmennettävillä tavoilla läsnä.

27. Ainoastaan jäsenet osallistuvat äänestyksiin. Jäsen voi siirtää äänensä toiselle jäsenelle. Yhdelle jäsenelle voidaan siirtää enintään kaksi ääntä.

28. Komitean on perusteltava antamansa lausunnot. Lausunnot annetaan äänten yksinkertaisella enemmistöllä. Äänten jakautuessa tasan puheenjohtaja antaa ratkaisevan lisä-äänen.

8 artikla

Luottamuksellisuus

Komitean jäsenet eivät saa ilmaista komitean tai työryhmien työskentelyn kautta saamiansa tietoja, jos komissio ilmoittaa heille, että pyydetty lausunto tai esitetty kysymys on luonteeltaan luottamuksellinen, sanotun kuitenkaan rajoittamatta perustamissopimuksen 287 artiklan soveltamista.

9 artikla

Työjärjestys

Komitea vahvistaa työjärjestyksensä komissiota kuultuaan. Työjärjestys toimitetaan tiedoksi Euroopan parlamentille ja neuvostolle.

10 artikla

Kumoaminen

Kumotaan päätös 91/116/ETY.

11 artikla

Voimaantulo

Tämä päätös tulee voimaan [].

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] EYVL L 59, 6.3.1991, s. 21. Neuvoston päätös sellaisena kuin se on muutettuna neuvoston päätöksellä (EY) N:o 255/97 (EYVL L 102, 19.4.1997, s. 32).